କେନ୍ଦ୍ରାପଡ଼ା, ଜାନୁଆରୀ ୧୪ (ଲୋକାଲ ୱାୟାର): କେନ୍ଦ୍ରାପଡ଼ା ଜିଲ୍ଲାର ୧୨୦ ବର୍ଷ ପୁରୁଣା ରାଜକନିକା ତହସିଲ ଅଫିସରେ ଶହ ଶହ ଦୁର୍ଲ୍ଲଭ ଓ ମୂଲ୍ୟବାନ ନଥି, ଜମିଜମା ରେକର୍ଡ, ପତ୍ରିକା, ତାଳପତ୍ର ପୋଥି ଓ ଅନ୍ୟାନ୍ୟ କାଗଜପତ୍ର ଜରାଜୀର୍ଣ୍ଣ ଅବସ୍ଥାରେ ପଡ଼ିରହିଛି ।
ଶତାବ୍ଦୀ ପୁରୁଣା ଏହି ତହସିଲ ଅଫିସଟି ଦୁଇ ଏକରରୁ ଅଧିକ ଜମିରେ ଜମିଜମା ରେକର୍ଡ ଓ ଅନ୍ୟ କାଗଜପତ୍ର ରଖିବା ପାଇଁ ୧୯ଶହ ମସିହାରେ କନିକା ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓଙ୍କ ଦ୍ୱାରା ନିର୍ମିତ ହୋଇଥିଲା ।
ବ୍ରିଟିଶ ଶାସନ ବେଳେ କନିକା ରାଜାଙ୍କ ନିକଟରେ କେନ୍ଦ୍ରାପଡା, ଭଦ୍ରକ, କଟକ, ବାଲେଶ୍ୱର ଓ ଅନ୍ୟ ଜିଲ୍ଲାରେ ବିପୁଳ ଭୂସମ୍ପତିର ମାଲିକାନା ଥିଲା ।
ସ୍ୱାଧୀନତା ପରେ ସରକାର କନିକା ରାଜାଙ୍କ ଜମିଦାରୀ ଉଚ୍ଛେଦ କରିଥିଲେ ଓ ଓଡିଶା ଜମିଦାରୀ ଉଚ୍ଛେଦ ଆଇନ,୧୯୫୨ ବଳରେ ତହସିଲ କୋଠାଟିକୁ ନିଜ ଅକ୍ତିଆରକୁ ନେଇଥିଲେ ।
ତେବେ ରାଜକନିକାର ଏହି ଶତାବ୍ଦୀ ପୁରୁଣା ତହସିଲ କୋଠାଟି ଇତିହାସରେ ସ୍ଥାନ ପାଇଥିବା ସତ୍ତେ୍ୱ ସରକାରୀ ଉଦାସୀନତା ଯୋଗୁଁ ଅବହେଳିତ ଅବସ୍ଥାରେ ପଡ଼ିରହିଛି ।
ତହସିଲ କୋଠାଟି ଅନନ୍ୟ ସ୍ଥାପତ୍ୟ ଶୈଳୀରେ ନିର୍ମିତ ହୋଇଥିଲା । ହେଲେ ଉପଯୁକ୍ତ ରକ୍ଷଣାବେକ୍ଷଣ ଅଭାବରୁ କୋଠାଟି ସମୟ କ୍ରମେ ଭାଙ୍ଗିରୁଜି ଗଲାଣି ।
ରାଜକନିକା ଇତିହାସର ଗନ୍ତାଘର କୁହା ଯାଉଥିବା ଏହି ତହସିଲ କୋଠାଟି ନିଜ ଗୌରବାବହ ଅତୀତର ରୁଗ୍ଣ ପ୍ରତିଛବି ବୋଲି ରାଜକନିକାର ଶୁଭ୍ରାଂଶୁ ସୂତାର କହିଛନ୍ତି ।
ତହସିଲ ପଡ଼ିଆର ଗୋଟିଏ ପାଶ୍ୱର୍ ଗାଈ, ଛେଳିଙ୍କ ଚରାଭୂଇଁ ପାଲଟିଛି । ତହସିଲ କୋଠାର ଦ୍ରୁତ ଅବକ୍ଷୟ ହେବାରେ ଲାଗିଛି ଓ ଏହାକୁ ସଂରକ୍ଷଣ କରିବା ପାଇଁ ସମୟ ଆଉ ନାହିଁ କହିଲେ ଚଳେ ।
ଜିଲ୍ଲା ପ୍ରଶାସନର ଅବହେଳା ଯୋଗୁଁ କୋଠାଟି ପରିତ୍ୟକ୍ତ ଅବସ୍ଥାରେ ପଡିରହିଛି ଓ ଧ୍ୱଂସର ଦ୍ୱାର ଦେଶରେ ପହଁଚିଛି ବୋଲି ରାଜକନିକାର ଅବସରପ୍ରାପ୍ତ ଶିକ୍ଷକ କାଳିପ୍ରସାଦ ନାୟକ କହିଛନ୍ତି ।
ରାଜକନିକାରେ ଥିବା ୧୨୦ ବର୍ଷର ତହସିଲ କୋଠାଟି କେନ୍ଦ୍ରାପଡ଼ା ଜିଲ୍ଲାର ଇତିହାସର ପ୍ରତୀକ ପାଲଟିଛି । ଦିନେ ପରିଚୟର ପ୍ରତୀକ ପାଲଟିଥିବା ଏହି କୋଠା ଏବେ ଧ୍ୱଂସାଭିମୁଖୀ ।
ସରକାର ତୁରନ୍ତ ଏହି କୋଠାର ମରାମତି କରିବା ଦରକାର । କୋଠା ଭାଙ୍ଗିବା ପାଇଁ କର୍ତ୍ତୃପକ୍ଷଙ୍କ ଉଦ୍ୟମକୁ ଆମେ ବିରୋଧ କରିବୁ ।
ରାଜକନିକାର ଓକିଲମାନେ ଏହି କୋଠାର କିଛିକାଂଶରେ ସେମାନଙ୍କ ଅଫିସ ଚଳାଉଛନ୍ତି ବୋଲି ରାଜକନିକାର ଓକିଲ ମୃତ୍ୟୁଞ୍ଜୟ ସାମଲ କହିଛନ୍ତି ।
ରାଜକନିକା ତହସିଲ ଅଫିସରେ ଅନେକ ପୁରୁଣା ଜମିଜମା ରେକର୍ଡ ଓ କାଗଜପତ୍ର ରହିଛି । ହେଲେ କୋଠରୀ ଅଭାବରୁ ଏହି ଦୁର୍ଲଭ ନଥିପତ୍ରଗୁଡିକ ଉପରେ ଧୂଳି ଜମୁଛି ।
ଧ୍ୱଂସ ହେବାକୁ ବସିଥିବା ଏହି ଐତିହ୍ୟ କୋଠା ଓ ଇତିହାସର ସଂରକ୍ଷଣ ପାଇଁ କେନ୍ଦ୍ରାପଡ଼ାବାସୀ ଆଗ୍ରହୀ ନାହାନ୍ତି । ସୁନ୍ଦର ସୁନ୍ଦର ପୁରୁଣା କୋଠା ଅବହେଳିତ ହୋଇପଡିଛି ।
କେତେବେଳେ ଏଗୁଡିକ ଧ୍ୱଂସ ପାଇ ଯାଇପାରେ ବୋଲି କେନ୍ଦ୍ରାପଡାର ଗବେଷକ ଡଃ ବାସୁଦେବ ଦାସ କହିଛନ୍ତି ।
ତହସିଲଦାର ରାଜକନିକା ଡିଏସଏସ ଯୋଶୀଙ୍କୁ ଏ ନେଇ ଯୋଗାଯୋଗ କରିବାରେ ସେ କହିଥିଲେ ଏହି ଶତାବ୍ଦୀ ପୁରୁଣା କୋଠାଟି ଭଲ ଅବସ୍ଥାରେ ନାହିଁ ।
ତେଣୁ ଜିଲ୍ଲା ପ୍ରଶାସନ ନିକଟରେ ପୁରୁଣା କୋଠାକୁ ଭାଙ୍ଗି ନୂଆ ତହସିଲ କୋଠା ନିର୍ମାଣ କରିବାକୁ ନିଷ୍ପତ୍ତି ନେଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
